|  |
| --- |
| **REPUBLIKA HRVATSKA****KARLOVAČKA ŽUPANIJA** **GRAD OZALJ GRADSKO VIJEĆE** |

KLASA:

URBROJ: 2133/05-01-21-XX

Ozalj, XX. XX. 2021. godine.

 – NACRT P R I J E D L O G A–

Na temelju članka 66.. Zakona o gospodarenju otpadom (NN br. 84/21) i članka 33. Statuta Grada Ozlja ( Službeni glasnik Grada Ozlja br. 3/21 - pročišćeni tekst) Gradsko vijeće Grada Ozlja na x. sjednici održanoj dana xx. xx 2021. godine donijelo je

**ODLUKU**

**o načinu pružanja javne usluge prikupljanja**

**komunalnog otpada na području Grada Ozlja**

**UVODNE ODREDBE**

**Članak 1.**

1. Ovom Odlukom utvrđuje se način i uvjeti pružanja javne usluge prikupljanja komunalnog otpada ( u daljnjem tekstu: javna usluga ) na području Grada Ozlja.
2. Javna usluga je usluga od općeg interesa i podrazumijeva usluge prikupljanja miješanog komunalnog otpada, biootpada, reciklabilnog komunalnog otpada, jednom godišnje glomaznog otpada na lokaciji obračunskog mjesta korisnika, preuzimanja otpada u reciklažnom dvorištu i mobilnom reciklažnom dvorištu te prijevoza i predaje otpada ovlaštenoj osobi – zbrinjavatelju/oporabitelju otpada.
3. Ovom Odlukom propisuju se:

1. kriterij obračuna količine miješanog komunalnog otpada i obračunska razdoblja;

2. kategorije korisnika javne usluge;

3. standardne veličine i druga bitna svojstva spremnika za sakupljanje otpada;

4. najmanja učestalost odvoza otpada prema područjima;

5. područja pružanja javne usluge;

6. popis reciklažnih dvorišta na području Grada i način njihovog korištenja;

7. način pružanja javne usluge: odredbe o načinu pojedinačnog korištenja javne usluge; odredbe o prihvatljivom dokazu izvršenja javne usluge za pojedinog korisnika usluge; odredbe o načinu korištenja zajedničkog spremnika; odredbe o količini glomaznog otpada koji se preuzima u okviru javne usluge; način određivanja udjela korisnika javne usluge u slučaju kad korisnici usluge kućanstva i pravne osobe ili fizičke osobe – obrtnici koriste zajednički spremnik, a nije postignut sporazum o njihovim udjelima;

8. odredbe o korištenju javnih površina za prikupljanje otpada i mjestima primopredaje otpada ako su različita od obračunskog mjesta;

9. obveze davatelja javne usluge;

10. obveze korisnika javne usluge;

11. odredbe o informiranju korisnika javne usluge o načinu djelovanja sustava gospodarenja otpadom

12. odredbe o prikupljanju i pohrani podataka te prihvatljivim dokazima izvršenja javne usluge za pojedinačnog korisnika javne usluge;

13. odredbe o načinu sklapanja i provedbe ugovora o javnoj usluzi (u daljnjem tekstu: Ugovor);

14. odredbe o provedbi Ugovora koje se primjenjuju u slučaju nastupanja posebnih okolnosti uključujući elementarne nepogode, katastrofe i slično;

15. odredbe o načinu podnošenja prigovora i postupanja po prigovoru građana na neugodu uzrokovanu sustavom sakupljanja komunalnog otpada i prigovora na račun za javnu uslugu;

16. iznos cijene minimalne javne usluge, s obrazloženjem načina na koji je određen, kao i iznos naknada koje se naplaćuju u sklopu naplate cijene minimalne javne usluge;

17. odredbe o kriterijima za određivanje korisnika javne usluge u čije ime Grad Ozalj preuzima obvezu sufinanciranja cijene javne usluge;

19. odredbe o ugovornoj kazni;

20. opći uvjeti ugovora s korisnicima (u daljnjem tekstu: Ugovor).

**Članak 2.**

Pojmovi koji se koriste u ovoj Odluci o načinu pružanja javne usluge sakupljanja komunalnog otpada na području Grada Ozlja (u daljnjem tekstu: Odluka) definirani su Zakonom o gospodarenju otpadom (u daljnjem tekstu: Zakon), i drugim podzakonskim aktima donesenima na temelju Zakona. Svi pojmovi koji se koriste u ovoj Odluci su rodno neutralni.

**Članak. 3**

Na području Grada Ozlja javnu uslugu pruža trgovačko društvo Azelija Eko d.o.o., Ozalj, Ul. Akademika M. Heraka 11, OIB:48386413757 (U daljnjem tekstu davatelj usluge)

**Članak 4.**

1. Korisnik javne usluge na području pružanja javne usluge je vlasnik nekretnine odnosno vlasnik posebnog dijela nekretnine i korisnik nekretnine odnosno posebnog dijela nekretnine kad je vlasnik nekretnine odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja javne usluge, ili stvarni korisnik nekretnine.
2. Skupina korisnika javne usluge može, na vlastiti zahtjev i sukladno međusobnom sporazumu, zajednički nastupati prema davatelju javne usluge.

**1. KRITERIJ OBRAČUNA KOLIČINE OTPADA I OBRAČUNSKA RAZDOBLJA**

**Članak 5.**

(1) Kriterij obračuna količine miješanog otpada koju predaje korisnik javne usluge je volumen spremnika miješanog komunalnog otpada izražen u litrama i broj pražnjenja spremnika u obračunskom razdoblju.

(2 )Obračunsko razdoblje određuje se u trajanju od mjesec dana, počinje prvog u mjesecu, a završava zadnjeg dana u istom mjesecu. Račun se izdaje korisniku javne usluge prvog radnog dana u tekućem mjesecu za prethodni mjesec.

**2. KATEGORIJE KORISNIKA JAVNE USLUGE**

**Članak 6.**

1. Korisnici javne usluge razvrstavaju se u kategorije korisnika:

1. kućanstvo (potkategorije: a. obiteljske kuće, b. stambene zgrade);

2. nije kućanstvo (drugi izvori komunalnog otpada).

1. Korisnik kućanstvo je korisnik javne usluge koji nekretninu koristi, trajno ili povremeno, u svrhu stanovanja (npr. vlasnici stanova, kuća, nekretnina za odmor).
2. Korisnik koji nije kućanstvo je korisnik javne usluge koji nije razvrstan u kategoriju korisnika kućanstvo, a koji nekretninu koristi u svrhu obavljanja djelatnosti, što uključuje i iznajmljivače koji kao fizičke osobe pružaju ugostiteljske usluge u domaćinstvu sukladno zakonu kojim se uređuje ugostiteljska djelatnost.
3. Ako se na istom obračunskom mjestu korisnik može razvrstati i u kategoriju kućanstvo i u kategoriju korisnika koji nije kućanstvo, korisnik je dužan plaćati samo cijenu minimalne javne usluge obračunatu za kategoriju korisnika koji nije kućanstvo.

**3. STANDARDNE VELIČINE I DRUGA BITNA SVOJSTVA SPREMNIKA ZA SAKUPLJANJE OTPADA**

**Članak 7.**

1. Standardne veličine spremnika određuju se kako bi se omogućilo njihovo pražnjenje pomoću specijalnih komunalnih vozila sa sustavima za podizanje spremnika, u skladu s uvjetima zaštite na radu.
2. Standardna veličina i druga bitna svojstva spremnika za sakupljanje otpada jesu:

- tipizirani/standardni spremnici za sakupljanje miješanog komunalnog otpada volumena 80 litara, 120 litara, 240 litara, 360 litara i 1.100 litara, u iznimnim slučajevima PVC vreće.

- tipizirani/standardni spremnici za odvojeno prikupljanje otpadnog papira, metala, plastike, stakla i tekstila volumena 120 litara, 240 litara, 360 litara i 1.100 litara, u iznimnim slučajevima PVC vreće.

- tipizirani/standardni spremnici za odvojeno prikupljanje opasnog otpada nalaze se u reciklažnom dvorištu i mobilnom reciklažnom dvorištu.

1. Položaj spremnika za odvojeno sakupljanje komunalnog otpada prema veličini određuje se u odnosu na broj korisnika javne usluge (pojedinačno korištenje ili zajedničko korištenje javne usluge).
2. Spremnici iz stavka 2. ovog članka koji su postavljeni na javnoj površini, reciklažnom dvorištu ili mobilnom reciklažnom dvorištu imaju na stranici s vanjske strane oznaku koja sadrži naziv osobe koja prikuplja otpad putem tog spremnika, naziv vrste otpada za koju je spremnik namijenjen te kratku uputu o otpadu koji se sakuplja putem toga spremnika. Spremnici su osigurani fiksnim poklopcima koji onemogućuju rasipanje sadržaja iz unutrašnjosti spremnika.

**Članak 8.**

1. Spremnici za odvojeno sakupljanje komunalnog otpada te spremnici za odvojeno prikupljanje otpadnog papira, metala, plastike, stakla i tekstila koji se nalaze na lokaciji obračunskog mjesta korisnika usluge označeni su čitkom i trajnom oznakom koja sadrži naziv davatelja javne usluge i usluge povezane s javnom uslugom i oznaku koja je u Evidenciji pridružena korisniku usluge i obračunskom mjestu.
2. Oznaka iz stavka 1. ovoga članka nalazi se na prednjoj strani spremnika na podlozi otpornoj na uobičajeno korištenje spremnika.
3. Davatelj javne usluge dužan je održavati čitkost oznake iz stavka 2. ovoga članka.
4. Korisnik usluge koji već raspolaže spremnikom dužan je omogućiti davatelju javne usluge označivanje spremnika sukladno stavku 1. ovoga članka

.

**Članak 9.**

1. Mjesto primopredaje je mjesto spremnika za odvojeno sakupljanje komunalnog otpada te spremnici za odvojeno prikupljanje otpadnog papira, metala, plastike, stakla i tekstila koje se nalazi u pravilu na lokaciji obračunskog mjesta kod korisnika usluge.

(2) Iznimno, spremnici za odvojeno sakupljanje komunalnog otpada i odvojeno sakupljanje otpadnog papira, metala, plastike, stakla i tekstila u slučajevima kada ne postoji prostorna mogućnost smještaja spremnika kod korisnika usluge nalaze se na javnoj površini na udaljenosti od najviše 500,00 metara od lokacije obračunskog mjesta korisnika usluge.

(3) Iznimno, spremnici za odvojeno sakupljanje otpadnog papira, metala, plastike, stakla i tekstila nalaze se u reciklažnom dvorištu.

(4) Spremnici za opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu, nalaze se u reciklažnom dvorištu.

Spremnik kod korisnika usluge i spremnik postavljen na javnoj površini, iz stavka 1. ovoga članka, smatraju se primarnim spremnikom propisanim posebnim propisom kojim se uređuje gospodarenje otpadom.

Spremnici iz stavka 2. ovog članka se postavljaju prema Planu rasporeda spremnika za komunalni otpad, pri tome uzimajući u obzir da spremnici ne ometaju kolni i pješački promet, te da ne utječu bitno na estetski izgled pojedinih uređenih javnih površina i urbane opreme (parkovi, klupe, nadstrešnice za promet i sl.).

Korisnici javne usluge koji predaju otpad u spremnike iz stavka 2. ovog članka nisu ovlašteni mijenjati položaj spremnika u prostoru.

**4. NAJMANJA UČESTALOST ODVOZA OTPADA PREMA PODRUČJIMA**

**Članak 10.**

1. Davatelj javne usluge dužan je omogućiti korisniku javne usluge primopredaju komunalnog otpada na obračunskom mjestu korisnika:

– najmanje dva put mjesečno za miješani komunalni otpad

– najmanje jednom mjesečno za otpadni papir i karton

– najmanje jednom mjesečno za ambalažno staklo

– najmanje jednom mjesečno za plastični ambalažni otpad.

1. Plan s danima i okvirnim vremenom primopredaje komunalnog otpada prema područjima, kategorijama korisnika i vrstama otpada sastavni je dio obavijesti o odvozu komunalnog otpada iz članka 17. stavak 2. ove Odluke.

**Članak 11.**

U slučaju da broj postavljenih spremnika i učestalost odvoza komunalnog otpada prema kriterijima iz članka 10. ove Odluke nije dovoljan u pojedinim razdobljima kalendarske godine, davatelj usluge će, na zahtjev korisnika usluge, osigurati pojačano vršenje usluga odvoza komunalnog otpada.

**5. PODRUČJA PRUŽANJA JAVNE USLUGE**

**Članak 12**.

Davatelj javne usluge iz članka 3. ove Odluke dužan je javnu uslugu pružati na čitavom administrativnom području Grada Ozlja.

**6. POPIS RECIKLAŽNIH DVORIŠTA NA PODRUČJU GRADA OZLJA I NAČIN NJIHOVOG KORIŠTENJA**

**Članak 13.**

1. Reciklažno dvorište nalazi se u naselju Ozalj, na adresi Ulica akademika Milana Heraka 11.
2. Za područje Grada Ozlja osigurano je odvojeno sakupljanje komunalnog otpada (glomaznog otpada, građevinskog otpada, opasnog otpada, otpadnog papira, metala, stakla, plastike i tekstila) u reciklažnom dvorištu.
3. Grad Ozalj mobilno reciklažno dvorište jednom u svaka četiri mjeseca postavlja se na javnim površinama u udaljenim Mjesnim odborima na području Grada Ozlja te osigurava odvojeno sakupljanje komunalnog otpada.

**7. NAČIN PRUŽANJA I KORIŠTENJA JAVNE USLUGE**

**Članak 14.**

1. Davatelj usluge osigurava odvojenu primopredaju reciklabilnog komunalnog otpada, opasnog otpada, glomaznog otpada i miješanog komunalnog otpada.
2. Korisnik usluge na svojoj okućnici osigurava zbrinjavanje biorazgradivog komunalnog otpada, odnosno za jedinice kolektivnog stanovanja osigurava se kompostiranje na gradskom zemljištu (gradski vrtovi).
3. Usluga povezana s javnom uslugom je odvojeno sakupljanje komunalnog otpada putem reciklažnog dvorišta, mobilnog reciklažnog dvorišta, spremnika na javnim površinama i kod korisnika usluge te odvojeno prikupljanje krupnog (glomaznog) komunalnog otpada.
4. U okviru sustava sakupljanja komunalnog otpada pružaju se bez naknade za korisnika

usluge sljedeće usluge povezane s javnom uslugom:

- sakupljanje reciklabilnog komunalnog otpada (plastika, otpadni metal i otpadno staklo, a kad je to prikladno i druge vrste otpada koje su namijenjene recikliranju, npr. otpadni tekstil, otpadno drvo) na lokaciji obračunskog mjesta korisnika usluge,

- sakupljanje otpadnog tekstila putem spremnika postavljenih na javnoj površini,

- sakupljanje glomaznog otpada u reciklažnom dvorištu, mobilnom reciklažnom dvorištu i jednom godišnje na lokaciji obračunskog mjesta korisnika usluge,

- sakupljanje opasnog otpada, građevinskog otpada, otpadnog papira, metala, stakla, plastike i tekstila u reciklažnom dvorištu odnosno mobilnom reciklažnom dvorištu.

1. Na zahtjev korisnika usluge pružaju se sljedeće usluge:

- preuzimanje otpada iz točke 4. ovoga članka u slučaju iznimnog preuzimanja veće količine otpada,

- preuzimanje glomaznog otpada

**Korištenje površina kojima upravlja Grad Ozalj za potrebe kompostiranja biootpada koje može obavljati korisnik usluge**

**Članak 15.**

(1) Za potrebe kompostiranja bio otpada koje može obavljati korisnik usluge određuje se korištenje površina kojima upravlja Grad Ozalj i to:

- k.č.br 724 k.o.Ozalj Gradski vrtovi označeno oznakama o dozvoljenom kompostiranja bio otpada.

1. Postupak kompostiranja i predaje bio otpada iz stavka 1. ovog članka nadzire ovlaštene službena osoba davatelja javne usluge koja vodi evidenciju o korisnicima navedenih površina.

**Uvjeti za pojedinačno korištenje javne usluge**

**Članak 16.**

Pojedinačno korištenje javne usluge osigurava se:

- u slučaju kada jedan korisnik samostalno koristi usluge, postavljanjem spremnika iz stavka 1. članka 3. ove Odluke na lokaciji kod korisnika usluge,

- u slučaju kada jedan korisnik samostalno koristi usluge i ne postoji prostorna mogućnost smještaja spremnika na lokaciji kod korisnika usluge, postavljanjem spremnika iz stavka 1. članka 3. ove Odluke na javnoj površini,

- u slučaju kada više korisnika koristi zajednički spremnik postavljanjem zajedničkog spremnika na lokaciji kod korisnika usluge omogućavanjem pristupa zajedničkom spremniku na način da je svakom korisniku dostupna mogućnost pojedinačnog pristupa putem ključa za otvaranje otvora na poklopcu spremnika u koji se ulaže otpad,

- u slučaju kada više korisnika koristi zajednički spremnik i ne postoji prostorna mogućnost smještaja spremnika na lokaciji kod korisnika usluge, postavljanjem zajedničkog spremnika na javnoj površini omogućavanjem pristupa zajedničkom spremniku na način da je svakom korisniku dostupna mogućnost pojedinačnog pristupa putem ključa za otvaranje otvora na poklopcu spremnika u koji se ulaže otpad.

**Način određivanja udjela korisnika javne usluge u slučaju korištenja zajedničkog spremnika**

**Članak 17.**

1. U slučaju kad jedan korisnik usluge samostalno koristi spremnik, udio korisnika usluge u korištenju spremnika je jedan.

(2) U slučaju kad više korisnika usluge koristi zajednički spremnik, a među korisnicima usluge nije postignut dogovor o udjelima korištenja zajedničkog spremnika na način da zbroj svih udjela čini jedan, davatelj javne usluge primijeniti će udio korisnika usluge u korištenju zajedničkog spremnika prema sljedećim kriterijima:

-kad više korisnika usluge zajednički koriste spremnik zbroj udjela svih korisnika,

određenih međusobnim sporazumom ili prijedlogom davatelja usluge, mora iznositi jedan.

-kad su korisnici javne usluge kućanstva i koriste zajednički spremnik, a nije postignut sporazum o njihovim udjelima, kriterij za određivanje udjela korisnika usluge je omjer broja fizičkih osoba u kućanstvu korisnika usluge i ukupnog broja fizičkih osoba na obračunskom mjestu.

- kad su korisnici javne usluge kućanstva i pravne osobe ili fizičke osobe - obrtnici i koriste zajednički spremnik, a nije postignut sporazum o njihovim udjelima, kriterij za određivanje udjela korisnika usluge je omjer broja fizičkih osoba u kućanstvu korisnika usluge i broja zaposlenih kod pravne osobe ili fizičke osobe - obrtnika i ukupnog broja fizičkih osoba na obračunskom mjestu.

**Prikupljanje glomaznog otpada**

**Članak 18.**

1. Davatelj javne usluge u okviru javne usluge jednom u kalendarskoj godini preuzima

glomazni otpad od korisnika usluge na obračunskom mjestu korisnika usluge bez naknade, do 1,5 m3 volumena.

Davatelj javne usluge na zahtjev korisnika usluge osigurava preuzimanje glomaznog otpada od korisnika usluge na obračunskom mjestu korisnika usluge, osim preuzimanja glomaznog otpada iz prethodnog stavka ovog članka, pri čemu je korisnik usluge dužan platiti cijenu prijevoza tog otpada do reciklažnog dvorišta.

1. Davatelj javne usluge je dužan preuzeti glomazni otpad od korisnika usluge na

obračunskom mjestu korisnika usluge u što kraćem roku koji zajednički određuju korisnik usluge i davatelj usluge.

**8. KORIŠTENJE JAVNE POVRŠINE ZA PRIKUPLJANJE OTPADA**

**Članak 19.**

1. Javne površine mogu se koristiti za prikupljanje otpada u provedbi akcija prikupljanja određenog otpada u svrhu provedbe sportskog, edukativnog, ekološkog ili humanitarnog sadržaja prema suglasnosti upravnog odjela Grada Ozlja nadležnog za poslove zaštite okoliša.
2. U suglasnosti iz stavka 1. ovog članka upravni odjel Grada Ozlja nadležan za poslove zaštite okoliša određuje koje se javne površine mogu koristiti, u kojem vremenskom razdoblju i vrstu otpada za čije korištenje se može koristiti javna površina te obvezu organizatora akcije da po prestanku korištenja javnu površinu vrati u stanje u kojem je istu preuzeo na korištenje.

**9. OBVEZE DAVATELJA JAVNE USLUGE**

**Članak 20.**

(1) Davatelj javne usluge

- osigurava korisniku usluge spremnike za primopredaju miješanog komunalnog otpada i reciklabilnog komunalnog otpada

- označava spremnike oznakom iz stavka 1. članka 4. ove Odluke,

- dostavlja pravovremeno korisniku usluge obavijest o prikupljanju miješanog

komunalnog otpada i reciklabilnog komunalnog otpada

- preuzima sadržaj spremnika od korisnika usluge,

- odgovoran je za sigurnost, redovitost, i kvalitetu javne usluge i usluge povezane s javnom uslugom,

- osigurava provjeru da otpad sadržan u spremniku prilikom primopredaje odgovara vrsti otpada čija se primopredaja obavlja,

- održava spremnike postavljene na javnoj površini u stanju funkcionalne sposobnosti, brine o oznakama spremnika, njihovoj čistoći i ispravnosti.

(2) Davatelj javne usluge gospodari s odvojeno sakupljenim komunalnim otpadom, uključujući preuzimanje i prijevoz tog otpada, sukladno propisanom redu prvenstva gospodarenja otpadom na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva.

Evidencija o preuzetom komunalnom otpadu.

**Članak 21.**

1. Davatelj javne usluge vodi službenu evidenciju o preuzetom komunalnom otpadu, koja se vodi u digitalnom obliku i koja sadrži podatke :

– o korisniku usluge: ime i prezime ili naziv pravne osobe ili fizičke osobe – obrtnika,

OIB i adresa, obračunsko mjesto, popis primopredaja miješanog komunalnog otpada korisnika usluge po obračunskom razdoblju, popis izjavljenih prigovora korisnika usluge

– o korištenju javne usluge za obračunsko mjesto: oznaku obračunskog mjesta koja sadrži adresu, naziv korisnika usluge i u slučaju potrebe dodatnu oznaku, podatak o korištenju nekretnine na obračunskom mjestu (koristi se ili se trajno ne koristi) datum zaprimanja zadnje Izjave korisnika o načinu korištenja javne usluge, vrsti i količini spremnika s pripadajućim oznakama, udjelu korisnika usluge u korištenju spremnika, datumu i broju primopredaja otpada i dokaz o izvršenoj usluzi u obračunskom razdoblju kada je kao kriterij količine otpada određen volumen spremnika

– o korištenju reciklažnog dvorišta i mobilnog reciklažnog dvorišta: adresi reciklažnog

dvorišta odnosno mobilnog reciklažnog dvorišta u koje korisnik usluge može predati otpad bez naknade, datum, ime i prezime i broj osobne iskaznice korisnika usluge, ključni broj otpada propisan posebnim propisom kojim se uređuje katalog otpada i masa preuzetog otpada u reciklažnom dvorištu

-o korištenju usluge preuzimanja glomaznog otpada: korisnik usluge, datum preuzimanja glomaznog otpada u okviru javne usluge korisnik usluge, datum zahtjeva i datum preuzimanja glomaznog otpada na zahtjev korisnika usluge.

(2) Podaci iz stavka 1. ovoga članka dostupni su korisniku usluge na uvid na njegov zahtjev putem elektroničke pošte odnosno putem interneta kad je to korisniku usluge prihvatljivo ili putem pošte.

(3) Sastavni dio službene evidencije iz stavka 1. ovoga članka su i izjava korisnika usluge o načinu korištenja javne usluge i dokazi o izvršenoj javnoj usluzi.

**10. OBVEZE KORISNIKA JAVNE USLUGE**

**Članak 22.**

(1) Korisnik usluge je dužan:

- koristiti javnu uslugu i predati miješani komunalni otpad davatelju javne usluge na području na kojem se nalazi nekretnina korisnika usluge u propisanim spremnicima iz stavka 2. članka 7. ove Odluke,

- omogućiti davatelju javne usluge pristup spremniku na mjestu primopredaje u slučaju kad mjesto primopredaje otpada na lokaciji obračunskog mjesta korisnika,

- postupati s otpadom na obračunskom mjestu korisnika usluge na način kojim se ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojava neugode drugoj osobi zbog mirisa otpada,

- predavati reciklabilni komunalni otpad, opasni otpad u propisanim spremnicima iz stavka 2. članka 7. ove Odluke kao i glomazni otpad odvojeno od miješanog komunalnog otpada:

- predavati opasni otpad u reciklažno dvorište ili mobilno reciklažno dvorište,

- održavati spremnike na obračunskom mjestu korisnika usluge u stanju funkcionalne sposobnosti, čistim i ispravnim.

(2) Korisnik usluge dužan je osigurati primopredaju miješanog komunalnog otpada u obračunskom razdoblju:

– najmanje dva puta mjesečno za miješani komunalni otpad.

(3) Korisnik javne usluge odgovoran je za postupanje s otpadom i spremnikom na obračunskom mjestu korisnika usluge, te je zajedno s ostalim korisnicima usluge na istom obračunskom mjestu odgovaran za obveze nastale zajedničkim korištenjem spremnika.

**11. INFORMIRANJE KORISNIKA JAVNE USLUGE O NAČINU DJELOVANJA SUSTAVA GOSPODARENJA OTPADOM**

**Članak 23.**

Davatelj javne usluge dostavlja korisniku usluge do kraja prosinca tekuće kalendarske godine za iduću kalendarsku godinu obavijest o prikupljanju miješanog komunalnog otpada, reciklabilnog komunalnog otpada, glomaznog otpada u pisanom obliku ili putem mrežne stranice ili na drugi prihvatljiv način, koja sadržava:

- plan s datumima i okvirnim vremenom primopredaje miješanog komunalnog otpada i reciklabilnog komunalnog otpada

- lokaciju i radno vrijeme reciklažnog dvorišta

- lokaciju, datum i radno vrijeme mobilnog reciklažnog dvorišta

- plan s datumima preuzimanja glomaznog otpada u okviru javne usluge

- lokacije spremnika za odvojeno sakupljanje komunalnog otpada na javnoj površini

- uputu o kompostiranju za korisnika usluge koji kompostira biootpad

- uputu o postupanju s miješanim komunalnim otpadom, biorazgradivim komunalnim

otpadom i reciklabilnim komunalnim otpadom

- kontakt podatke i način podnošenja zahtjeva za preuzimanje komunalnog otpada na zahtjev korisnika usluge

- uputu o preuzimanju komunalnog otpada na zahtjev korisnika usluge.

**Članak 24.**

Grad Ozalj i davatelj javne usluge na svojoj mrežnoj stranici objavljuju i ažurno održavaju popis:

– lokacija i raspored postavljanja mobilnih reciklažnih dvorišta po naseljima,

– lokacija spremnika za odvojeno sakupljanje komunalnog otpada i

– područja u kojima se spremnici za odvojeno sakupljanje komunalnog otpada izravno ustupaju korisniku usluge.

**Članak 25.**

Radi zaštite korisnika usluge i omogućavanja bolje kvalitete usluge, korisnicima usluge isporučitelj osigurava mogućnost prijave potreba u isporuci usluga na tel. br. 047/731-422 u vlasništvu isporučitelja, svakodnevno od 7:00 do 15:00 sati te elektronskim putem tijekom 24 sata na adresu info@azelija-eko.hr.

**12. PRIKUPLJANJE I POHRANA PODATAKA TE PRIHVATLJIVI DOKAZ IZVRŠENJA JAVNE USLUGE ZA POJEDINAČNOG KORISNIKA JAVNE USLUGE**

**Izjava o načinu korištenja javne usluge**

**Članak 26.**

1. Prije početka isporuke javne usluge davatelj javne usluge dostaviti će korisniku usluge obrazac - Izjavu o načinu korištenja javne usluge koju je korisnik usluge dužan dostaviti davatelju javne usluge u dva primjerka u roku od 15 dana od dana zaprimanja.
2. Davatelj javne usluge je dužan po zaprimanju izjave iz stavka 1. ovog članka korisniku

usluge vratiti jedan ovjereni primjerak u roku od 8 dana od zaprimanja.

(3) Izjava o načinu korištenja javne usluge sadrži podatke:

1. obračunsko mjesto,

2. podatke o korisniku usluge (ime i prezime ili naziv pravne osobe ili fizičke osobe –

obrtnika te OIB i adresu),

3. mjesto primopredaje,

4. udio u korištenju spremnika,

5. vrstu, zapremninu i količinu spremnika sukladno stavku 2. članka 7. ove Odluke,

6. broj planiranih primopredaja miješanog komunalnog otpada u obračunskom razdoblju,

7. očitovanje o kompostiranju bio otpada,

8. očitovanje o korištenju nekretnine na obračunskom mjestu ili o trajnom nekorištenju nekretnine,

9. obavijest davatelja javne usluge o uvjetima kad se ugovor o korištenju javne usluge smatra sklopljenim,

10. izjavu korisnika kojom potvrđuje da je upoznat s ugovorom o korištenju javne usluge,

11. uvjete raskida ugovora o korištenju javne usluge,

12. izvadak iz cjenika javne usluge.

Davatelj javne usluge je dužan primijeniti podatke iz izjave iz stavka 1. ovog članka koje je naveo korisnik usluge, osim u slučajevima:

- kad se korisnik usluge ne očituje o podacima iz stavka 3. ovoga članka u roku iz stavka 5. ovoga članka

- kad više korisnika usluge koristi zajednički spremnik, a među korisnicima usluge nije

postignut dogovor o udjelima korištenja zajedničkog spremnika na način da zbroj svih udjela čini jedan, primjenjuje se udio korisnika usluge u korištenju zajedničkog spremnika koji je odredio davatelj javne usluge.

(4) Korisnik usluge dužan je obavijestiti davatelja javne usluge o svakoj promjeni podataka iz Izjave u roku od 15 dana od dana kad je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena.

(5) Osobni podaci korisnika javne usluge dostavljeni davatelju javne usluge putem Izjave tajni su i smiju se koristiti isključivo u svrhu provedbe ugovornih obveza iz Ugovora o korištenju javne usluge. Davatelj javne usluge dužan je ove podatke čuvati u elektroničkoj bazi podataka s ograničenim pristupom, a obrasce Izjave dužan je pohraniti u arhivu uz odgovarajuću razinu zaštite tajnosti osobnih podataka.

**Prihvatljivi dokaz izvršenja javne usluge za pojedinog korisnika usluge**

**Članak 27.**

1. Prihvatljivim dokazom izvršenja javne usluge smatra se digitalna evidencija Davatelja javne usluge putem RFID transpondera i barkod naljepnica.
2. Evidencija sadrži: sve podatke o korisniku javne usluge, o obračunskom mjestu, datum i vrijeme pražnjenja posude, o veličini posude i udjelu pojedinog korisnika kod zajedničkih posuda.
3. Korisnik može osporavati izvršenje javne usluge dokaznim sredstvima prema odredbama Zakona o općem upravnom postupku (Nar. nov. br. 47/09 i 110/21).

**Ugovor o korištenju javne usluge**

**Članak 28.**

(1) Ugovor o korištenju javne usluge smatra se sklopljenim:

1. kad korisnik usluge dostavi davatelju usluge Izjavu o načinu korištenja javne usluge ili

2. prilikom prvog korištenja javne usluge ili zaprimanja na korištenje spremnika za primopredaju komunalnog otpada u slučaju kad korisnik usluge ne dostavi davatelju javne usluge Izjavu.

(2) Bitni sastojci ugovora iz stavka 1. ovog članka su: Odluka o načinu pružanja javne usluge prikupljanja komunalnog otpada, Izjava o načinu korištenja javne usluge i cjenik javne usluge.

(3) Davatelj javne usluge dužan je omogućiti korisniku usluge uvid u akte iz stavka 2. ovoga članka prije sklapanja i izmjene i/ili dopune ugovora o korištenju javne usluge i na zahtjev korisnika usluge.

(4) Grad Ozalj i davatelj javne usluge putem sredstava javnog informiranja, mrežne stranice, dostavom pisane obavijesti ili na drugi za korisnika usluge prikladni način osiguravaju da je korisnik usluge, prije sklapanja ugovora ili izmjene i/ili dopune ugovora iz stavka 1. ovog članka, upoznat s propisanim odredbama koje uređuju sustav sakupljanja komunalnog otpada, ugovorom iz stavka 1. ovog članka i pravnim posljedicama.

(5) Davatelj javne usluge na svojoj mrežnoj stranici objavljuje i održava poveznice na mrežne stranice Narodnih novina na kojima su objavljeni Zakon o gospodarenju otpadom (Nar. nov. br. 84/21), digitalnu presliku ove Odluke, digitalnu presliku cjenika i obavijest o načinu podnošenja prigovora sukladno obvezama iz posebnog propisa kojim se uređuje zaštita potrošača.

**14. PROVEDBA UGOVORA U SLUČAJU NASTUPANJA POSEBNIH OKOLNOSTI**

**Članak 29.**

(1) U slučaju nastupanja posebnih okolnosti – elementarne nepogode, rata ili druge više sile koja bi spriječila davatelja javne usluge u izvršenju javne usluge u okvirima opisanim ovom Odlukom u trajanju duljem od obračunskog razdoblja iz stavka 2. članka 5. ove Odluke, ugovorne obveze se ne primjenjuju za vrijeme trajanja posebnih okolnosti.

(2) U slučaju trajanja posebnih okolnosti kraćem od obračunskog razdoblja iz stavka 2. članka 5. ove Odluke, ugovorne obveze ostaju na snazi, a davatelj javne usluge dužan je, čim okolnosti dozvole, izvršiti javnu uslugu u cijelosti, uključujući i odvoz onih količina otpada koje je propustio odvesti za

vrijeme trajanja posebnih okolnosti. Odredbe Ugovora koje se odnose na ugovornu kaznu u takvom slučaju se ne primjenjuju, dok se ne normalizira stanje u sustavu.

**15. NAČIN PODNOŠENJA PRIGOVORA I POSTUPANJE PO PRIGOVORU GRAĐANA NA NEUGODU UZROKOVANU SUSTAVOM SAKUPLJANJA KOMUNALNOG OTPADA**

**Članak 30.**

1. Prigovor u vezi neugode uzrokovane sustavom sakupljanja komunalnog otpada podnosi se komunalnom redaru, a komunalni redar rješenjem će obvezati uzročnika neugode na otklanjanje posljedica. U slučaju da je do neugode došlo zbog povrede odredbi ove Odluke, Zakona ili drugog propisa, komunalni redar može pokrenuti prekršajni postupak.
2. Prigovor – reklamaciju u vezi korištenja i naplate javne usluge korisnik javne usluge može predati davatelju javne usluge pisanim putem, osobno ili poštom na urudžbeni zapisnik ili elektroničkom poštom na objavljenu službenu adresu elektroničke pošte davatelja javne usluge. Davatelj javne usluge dužan je korisniku javne usluge odgovoriti na prigovor – reklamaciju u roku od najviše 15 dana od datuma podnošenja iste, pisanim putem odnosno elektroničkom poštom, ovisno o zahtjevu korisnika javne usluge. Ukoliko korisnik javne usluge nije zadovoljan odgovorom, može na iste opisane načine podnijeti prigovor – reklamaciju Povjerenstvu za zaštitu potrošača.
3. Rok za reklamaciju na ispostavljeni račun je 15 (petnaest) dana od dana primitka računa.

**16. CIJENA JAVNE USLUGE**

**Članak 31.**

1. Cijena javne usluge plaća se radi pokrića troškova pružanja javne usluge.

(2) U cijenu javne usluge su uključeni i slijedeći troškovi:

- troškovi nastali radom reciklažnog dvorišta i mobilnog reciklažnog dvorišta zaprimanjem bez naknade otpada nastalog u kućanstvu na području Grada Ozlja

- troškovi prijevoza i obrade glomaznog otpada koji se prikuplja u okviru javne usluge preuzimanjem jednom u kalendarskoj godini glomaznog otpada od korisnika usluge na obračunskom mjestu korisnika usluge bez naknade.

- vođenje propisanih evidencija i izvješćivanja u vezi s javnom uslugom.

(3) Strukturu cijene javne usluge čini cijena javne usluge za količinu predanog miješanog komunalnog otpada, cijena obvezne minimalne javne usluge i cijena ugovorne kazne.

(4) Korisnik usluge je dužan platiti davatelju javne usluge iznos cijene javne usluge za obračunsko mjesto i obračunsko razdoblje, osim za obračunsko mjesto na kojem se nekretnina trajno ne koristi u smislu članka 71. Zakona.

**Članak 32.**

Cijena javne usluge određuje se prema izrazu:

CJU = C + CMJU + UK

pri čemu je:

CJU – cijena javne usluge

C – cijena za količinu predanog miješanog komunalnog otpada izražena u kunama

CMJU – cijena obvezne minimalne usluge u kunama

UK – cijena ugovorne kazne

**Cijena za količinu predanog miješanog komunalnog otpada**

 **Članak 33.**

Davatelj javne usluge obračunava korisniku javne usluge cijenu za količinu predanog miješanog komunalnog otpada razmjerno količini predanog otpada u obračunskom razdoblju, pri čemu su kriteriji količine otpada u obračunskom razdoblju volumen spremnika otpada i broj pražnjenja spremnika.
Iznos jedinične naknade utvrđuje se za litru otpada.

 **Članak 34.**

Cijena za količinu predanog miješanog komunalnog otpada određuje se prema izrazu:

C = JCV x BP x U

C – cijena javne usluge za količinu predanog miješanog komunalnog otpada izražena u kunama
JCV – jedinična cijena pražnjenja volumena spremnika miješanog komunalnog otpada izražena u kunama sukladno cjeniku
BP – broj pražnjenja spremnika miješanog komunalnog otpada u obračunskom razdoblju sukladno podacima u evidenciji
U – udio korisnika usluge u korištenju spremnika.

 **Članak 35.**

Kad jedan korisnik javne usluge samostalno koristi spremnik, udio korisnika u korištenju spremnika je jedan.
Kad više korisnika javne usluge zajednički koriste spremnik, zbroj udjela svih korisnika, određenih međusobnim sporazumom ili prijedlogom Davatelja javne usluge, mora iznositi jedan.

**Cijena obvezne minimalne javne usluge**

**Članak 36.**

Obvezna minimalna javna usluga je dio javne usluge koju je potrebno osigurati kako bi sustav
sakupljanja komunalnog otpada mogao ispuniti svoju svrhu poštujući pritom obvezu o osiguranju
primjene načela „onečišćivač plaća“, ekonomski održivo poslovanje te sigurnost, redovitost i kvalitetu pružanja javne usluge.

**Članak 37.**

1. Cijena obvezne minimalne javne usluge uključuje troškove nabave i održavanja opreme za prikupljanje otpada, prijevoza otpada, obrade otpada (osim troškova zbrinjavanja miješanog komunalnog otpada s prijevozom do centra gospodarenja otpadom), troškove nastale radom reciklažnih i mobilnih reciklažnih dvorišta, prijevoza i obrade glomaznog otpada i vođenja propisanih evidencija i izvješćivanja u vezi s javnom uslugom.
2. Cijena obvezne minimalne javne usluge za korisnike javne usluge izračunava se na način da se izračuna udio u godišnjim troškovima Davatelja usluge za te kategorije korisnika usluge, koji je razmjeran udjelu u proizvodnji miješanog komunalnog otpada, a zatim se troškovi podijele na broj korisnika usluge pojedine kategorije i izračuna mjesečni iznos cijene obvezne minimalne javne usluge za navedenu kategoriju korisnika javne usluge.

**Članak 38.**

1. Cijena obvezne minimalne javne usluge za korisnika kategorije kućanstvo jedinstvena je na čitavom području primjene ove Odluke, a iznosi:

­ **50,00 kn (slovima: pedeset kuna) mjesečno, bez PDV-a**

1. Cijena obvezne minimalne javne usluge za korisnika koji nije kućanstvo jedinstvena je na čitavom području primjene ove Odluke, a iznosi:

**80,00 kn (slovima: osamdeset kuna) mjesečno, bez PDV-a**

1. ­Cijena obvezne minimalne javne usluge određena ovom Odlukom je iznos koji se osigurava radi ekonomski održivog poslovanja te sigurnosti, redovitosti i kvalitete pružanja javne usluge, kako bi sustav sakupljanja komunalnog otpada mogao ispuniti svoju svrhu.

**Članak 39.**

(1) Korisnik usluge na obračunskom mjestu na kojem se ne obavlja djelatnost, razvrstava se u kategoriju korisnika kućanstvo.
(2) Korisnik usluge koji nije razvrstan u kategoriju korisnika kućanstvo, razvrstava se u kategoriju korisnika koji nije kućanstvo.
(3) Ako se na istom obračunskom mjestu korisnik može razvrstati i u kategoriju kućanstvo i u
kategoriju korisnika koji nije kućanstvo, korisnik je dužan plaćati samo cijenu obvezne minimalne javne usluge obračunatu za kategoriju korisnika koji nije kućanstvo.

**Način plaćanja cijene javne usluge**

**Članak 40.**

1. Korisnik usluge plaća komunalnu uslugu na osnovi ispostavljene akontacijske rate isporučitelja komunalne usluge, u tekućem mjesecu za prethodni mjesec.
2. Račun za obavljenu komunalnu uslugu sadrži podatke o isporučitelju usluge, o korisniku usluge, način obračuna cijene, visinu cijene po obračunskoj jedinici iz članka 12. ovih Općih uvjeta, te opomenu za eventualno nenaplaćena potraživanja sa obračunom zateznih kamata.
3. Korisnik usluge može odlučiti da komunalnu uslugu plaća unaprijed, o čemu je dužan izvijestiti isporučitelja usluge.
4. U slučaju prekoračenja plaćanja cijene za komunalnu uslugu, isporučitelj može umanjiti obvezu plaćanja korisnika za mjesec ili mjesece koji slijede nakon mjeseca u kojem je prekoračeno plaćanje komunalne usluge.
5. Kod pogrešno obračunatih računa za izvršenu komunalnu uslugu, korisnik je dužan o tome odmah, a najkasnije u roku od 15 dana od dana dostave računa, izvijestiti isporučitelja.

**18. KRITERIJ ZA ODREĐIVANJE KORISNIKA USLUGE U ČIJE IME GRAD OZALJ PREUZIMA OBVEZU PLAĆANJA CIJENE ZA JAVNU USLUGU**

**Članak 41.**

1. Grad Ozalj preuzima obvezu plaćanja cijene za javnu uslugu za kućanstva korisnika naknade prema propisima o socijalnoj skrbi koji imaju prebivalište na njenom području.
2. Grad Ozalj vodi popis korisnika usluge u čije ime je preuzela obvezu plaćanja cijene za javnu uslugu koji sadrži sljedeće podatke: korisnik usluge, obračunsko razdoblje, cijena za javnu uslugu koju je Grad Ozalj platio davatelju javne usluge.

**19. UGOVORNA KAZNA**

**Članak 42.**

1. Ukoliko korisnik javne usluge postupa protivno Ugovoru te se ne pridržava odredbi ove Odluke i Općih uvjeta usluge, Davatelj javne usluge ima pravo obračunati i naplatiti ugovornu kaznu.
2. Iznos ugovorne kazne određen za pojedino postupanje definira se razmjerno troškovima uklanjanja posljedica takvog postupanja, a najviše do iznosa godišnje cijene obvezne minimalne javne usluge za kategoriju korisnika usluge u koju je korisnik razvrstan.

|  |  |  |
| --- | --- | --- |
| **Ugovorna kazna** | **Opis mjere** | **Iznos ugovorne kazne u kn (bez PDV-a)** |
| Odlaganje otpada u nestandardizirane spremnike, kutije i drugu ne pripadajuću ambalažu | Vizualnim zapažanjem prilikom obavljanja javne usluge | 100,00 kn po komadu nestandardiziranog spremnika |
| Uništenje spremnika Davatelja javne usluge | Vizualnim zapažanjem prilikom obavljanja javne usluge | 250,00 kn - 80 l 200,00 kn - 120 l 300,00 kn - 240 l 450,00 kn – 360 l2.000,00 kn - 1100 l |
| Odjavljena javna usluga, a dokazano je da se nekretnina koristi.Nekretnina se ne koristi ali nije dostavljen dokaz – obračun potrošnje el. energije odabranog isporučitelja | Očitanjem mjernih uređaja za potrošnju el. energije i vode, uvidom u evidenciju MUP-a.Vizualnim zapažanjem prilikom obavljanja javne usluge.Uvidom u evidenciju korisnika javne usluge | 500,00 kn |
| Namjerno oštećivanje i skidanje barkod naljepnica i RFID-a (čipova) | Vizualnim zapažanjem prilikom obavljanja javne usluge | 100,00 kn |
| Utvrđeno nekorištenje kompostera iz Izjave | Vizualnim zapažanjem prilikom obavljanja javne usluge | 100,00 kn |
| Postupanje s otpadom na način da se ugrožava ljudsko zdravlje i okoliš | Vizualnim zapažanjem prilikom obavljanja javne usluge ili na temelju zapisnika komunalnog redara | 400,00 kn |
| Odlaganje otpada na mjesta koja za to nisu predviđena | Vizualnim zapažanjem prilikom obavljanja javne usluge ili na temelju zapisnika komunalnog redara | 400,00 kn |
| Odlaganje reciklabilnog komunalnog otpada u spremnike koji za to nisu predviđeni | Vizualnim zapažanjem prilikom obavljanja javne usluge | 250,00 kn |
| Odlaganje vrućeg pepela, žari, baterija, akumulatora, guma, električnog otpada, lijekova i ostalog otpada u spremnike za miješani komunalni otpad i u spremnike za reciklabilni komunalni otpad | Vizualnim zapažanjem prilikom obavljanja javne usluge | 400,00 kn |
| Držanje spremnika za otpad na nepristupačnom mjestu | Vizualnim zapažanjem prilikom obavljanja javne usluge | 250,00 kn |
| Onemogućen pristup davatelju javne usluge do spremnika | Vizualnim zapažanjem prilikom obavljanja javne usluge | 250,00 kn |
| Odlaganje otpada izvan ograđenog područja reciklažnog dvorišta | Vizualnim zapažanjem prilikom obavljanja javne usluge | 400,00 kn |
| Namjerno izbjegavanje ugovornih obveza ili odbijanje potpisivanja Izjave | Usmena i pismena komunikacija |  1.000,00 kn |

**Članak 43.**

1. Davatelj usluge utvrđuje nužne činjenica za obračun ugovorne kazne prilikom preuzimanja otpada po ovlaštenoj službenoj osobi zapisnikom i fotografiranjem zatečenog stanja, o čemu je istog dana dužan obavijestiti korisnika usluge i pozvati ga radi očitovanja o utvrđenim činjenicama.
2. Otpad koji je preuzet u slučaju postupanja protivno ugovoru o korištenju javne usluge, odnosno dio tog otpada davatelj usluge dužan je predočiti korisniku usluge, osim u slučaju kada bi to uzročilo neugodnosti i smrad u postupanju sa otpadom.
3. Iznos ugovorne kazne je 100,00 kn za svako postupanje protivno ugovoru o korištenju javne usluge i predani otpad protivno ugovoru o korištenju javne usluge, sukladno članku 28. ove Odluke.

**Članak 44.**

Kad više korisnika usluge koristi zajednički spremnik, nastalu obvezu plaćanja ugovorne kazne u slučaju kad se ne utvrdi odgovornost pojedinog korisnika snose svi korisnici usluge koji koriste zajednički spremnik sukladno udjelima u korištenju spremnika.

**20. OPĆI UVJETI UGOVORA S KORISNICIMA JAVNE USLUGE**

**Članak 45.**

Opći uvjeti Ugovora s korisnicima javne usluge sadržani su u Prilogu 1 ove Odluke i čine njen sastavni dio.

**PRIJELAZNE I ZAVRŠNE ODREDBE**

**Članak 46.**

Stupanjem na snagu ove Odluke prestaje važiti Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Ozlja (Službeni glasnik Grada Ozlja br. 1/2018).

**Članak 47.**

Ova Odluka stupa na snagu osmog dana od dana objave u „Službenom glasniku Grada Ozlja“.

PREDSJEDNIK GRADSKOG VIJEĆA:

 Stjepan Basar

DOSTAVITI:

1. Ministarstvo prostornoga uređenja, graditeljstva i državne imovine
2. Azelija eko d.o.o.
3. Službeni glasnik Grada Ozlja
4. Službena web stranica Grada Ozlja
5. Dokumentacija
6. Pismohrana

**OPĆI UVJETI UGOVORA O KORIŠTENJU JAVNE USLUGE SAKUPLJANJA KOMUNALNOG OTPADA NA PODRUČJU GRADA OZLJA**

(u daljnjem tekstu: Opći uvjeti)

**Članak 1.**

Definicije i pojmovi korišteni u ovim Općim uvjetima odgovaraju definicijama i pojmovima korištenim u Odluci o načinu pružanja javne usluge sakupljanja komunalnog otpada na području Grada Ozlja (u daljnjem tekstu: Odluka).

Ovim Općim uvjetima uređuju se međusobni odnosi davatelja javne usluge i korisnika javne usluge koji proizlaze iz Ugovora o pružanju javne usluge sakupljanja komunalnog otpada (u daljnjem tekstu: Ugovor), na području pružanja javne usluge.

**Članak 2.**

Ovi Opći uvjeti primjenjuju se na sve korisnike javne usluge na području pružanja javne usluge koji zaključe Ugovor s davateljem javne usluge.

**Članak 3.**

Obveza korištenja javne usluge za sve vlasnike nekretnina odnosno posebnog dijela nekretnine i korisnike nekretnine, kad je vlasnik nekretnine odnosno posebnog dijela nekretnine obvezu plaćanja Ugovorom prenio na korisnika i o tome obavijestio davatelja usluge, nastaje danom stupanja na snagu Odluke.

Obveza davatelja javne usluge na pružanje javne usluge korisnicima koji nisu kućanstvo ne odnosi se niti obuhvaća pružanje usluge odvoza i zbrinjavanja otpada koji je kao proizvodni otpad nastao u proizvodnom procesu korisnika javne usluge, bez obzira što bi po prirodi ili sastavu bio sličan komunalnom otpadu iz kućanstva, kao ni na otpad iz poljoprivrede niti otpad iz šumarstva. Za takvu vrstu otpada korisnik javne usluge koji nije kućanstvo dužan je sklopiti poseban ugovor o odvozu i zbrinjavanju proizvodnog otpada s ovlaštenim prijevoznikom /zbrinjavateljem /oporabiteljem/ trgovcem otpada.

**Članak 4.**

Davatelj javne usluge i korisnik javne usluge javnu uslugu ugovaraju u skladu s odredbama Odluke i ovih Općih uvjeta, a prava i obveze davatelja javne usluge i korisnika javne usluge utvrđuju se Ugovorom, Odlukom i ovim Općim uvjetima.

**Članak 5.**

Ugovor se smatra sklopljenim:

1. kad korisnik javne usluge dostavi davatelju javne usluge Izjavu ili

2. u slučaju kad korisnik javne usluge ne dostavi davatelju javne usluge Izjavu, prilikom prvog korištenja javne usluge ili zaprimanja na korištenje spremnika za primopredaju miješanog komunalnog otpada. U tom slučaju datum izdavanja računa za izvršenu javnu uslugu smatra se danom sklapanja Ugovora.

Sklapanjem Ugovora korisnik javne usluge potvrđuje da je upoznat s odredbama ovih Općih uvjeta i prihvaća njihovu primjenu. Davatelj usluge dužan je korisniku javne usluge, na njegov zahtjev, bez naknade uručiti Ugovor i Opće uvjete u tiskanom obliku. Davatelj javne usluge i korisnik javne usluge Ugovor sklapaju na neodređeno vrijeme.

**Članak 6.**

Davatelj javne usluge i korisnik javne usluge imaju prava i obveze utvrđene Odlukom, Ugovorom i ovim Općim uvjetima.

**Članak 7.**

Radi otklanjanja svake sumnje, pisani oblik Ugovora nije pretpostavka ni nastanka ugovornog odnosa između davatelja javne usluge i korisnika javne usluge, a niti valjanosti nastalog Ugovora u smislu članka 5. točka 2. ovih Općih uvjeta, posebice u slučajevima kad se usluga od strane davatelja javne usluge izvršava, a korisnik javne usluge odbija potpisati Ugovor odnosno dostaviti Izjavu.

Korisnik javne usluge dužan je, u slučaju promjena podataka vezanih uz ugovorni odnos koji utječu na odnos davatelja javne usluge i korisnika javne usluge, iste prijaviti davatelju javne usluge u roku od 15 dana od dana kad je nastupila promjena, pisanim putem, elektroničkom ili običnom poštom.

Korisnik javne usluge dužan je u navedenom roku osobito obavijestiti davatelja javne usluge o prestanku korištenja nekretnine (stana, kuće, kuće za odmor i poslovnog prostora) na obrascu „Zahtjev za raskid Ugovora o obavljanju javne usluge prikupljanja miješanog komunalnog otpada“ dostupnom na mrežnoj stranici davatelja javne usluge (www.azelija-eko.hr) ili na adresi sjedišta davatelja javne usluge, uz navođenje razloga iz članka 9. ovih Općih uvjeta.

Davatelj javne usluge dužan je korisniku javne usluge u roku od 8 dana dostaviti pisanu obavijest o tome prihvaća li ili ne prihvaća zahtjev za raskid Ugovora, uz obrazloženje.

**Članak 8.**

Korisnik javne usluge koji stupa na mjesto prijašnjeg korisnika (novi korisnik) dužan je u roku od 15 dana od dana stjecanja vlasništva nekretnine odnosno prijenosa obveze plaćanja na temelju ugovora, pisanim putem obavijestiti davatelja javne usluge o početku korištenja javne usluge, podnošenjem zahtjeva za dostavu obrasca Izjave ili dostavljanjem već popunjenog obrasca Izjave.

Uz popunjeni obrazac Izjave (novi) korisnik je dužan dostaviti ispravu kojom dokazuje stjecanje vlasništva nekretnine ili prijenosa obveze plaćanja na temelju ugovora (izvadak iz zemljišnih knjiga, ugovor o prijenosu obveze plaćanja javne usluge).

Promjenu u statusu korisnika javne usluge korisnik je dužan dokazati vjerodostojnim ispravama.

Svaku promjenu u statusu korisnika javne usluge koju korisnik prijavljuje, davatelj javne usluge prihvaća od datuma prijave, a primjenjuje od prvog dana sljedećeg obračunskog razdoblja te je isključena mogućnost retroaktivnog učinka prijavljene promjene.

Prilikom prestanka korištenja javne usluge korisnik javne usluge dužan je platiti sve do tada zaprimljene račune i tek tada može biti brisan iz evidencije davatelja javne usluge.

**Članak 9.**

Korisnik javne usluge može zatražiti raskid Ugovora u slučajevima:

1. prestanka odnosno promjene vlasništva nekretnine te

2. u slučaju da trajno ne koristi nekretninu. Nekretninom koja se trajno ne koristi smatra se: (a) nekretnina za koju se utvrdi da u razdoblju od 12 mjeseci nema potrošnje električne energije i vode (na temelju očitanja mjernih uređaja) ili (b) nekretnina koja nije pogodna za stanovanje.

Za kategoriju korisnika koji nije kućanstvo u slučaju

3. prestanka obavljanja djelatnosti, uz dostavu rješenja o prestanku obavljanja djelatnosti.

Zahtjev za raskid Ugovora korisnik javne usluge podnosi davatelju javne usluge u obliku pisanog očitovanja, uz koje prilaže odgovarajuće dokaze kojima potkrjepljuje razloge za raskid Ugovora i to prema potrebi: izvadak iz zemljišnih knjiga, ugovor o kupoprodaji, ugovor o darovanju, rješenje o nasljeđivanju; rješenje o prestanku obavljanja djelatnosti; ugovor o najmu/zakupu kad je korisnik javne usluge ugovorom izričito prenio na najmoprimca/zakupoprimca obvezu plaćanja javne usluge davatelju javne usluge; potvrda da se usluga isporuke električne energije, vode ili plina trajno ne koristi ili mjesečno očitanje za navedene usluge za prethodnih 12 (dvanaest) uzastopnih mjeseci.

O zahtjevu iz stavka 2. ovoga članka davatelj usluge dužan je odlučiti u roku od 8 dana od dana podnošenja zahtjeva. Prije odlučivanja o zahtjevu korisnika za raskid Ugovora, ovlašteni zaposlenik davatelja javne usluge provjerit će koristi li se nekretnina ili ne, o čemu sastavlja zapisnik. U slučaju da ovlašteni zaposlenik davatelja javne usluge utvrdi da se nekretnina, suprotno navodima korisnika, koristi, davatelj javne usluge će pisanim putem obavijestiti korisnika javne usluge o odbijanju zahtjeva za raskid Ugovora uz obrazloženje odnosno naznaku razloga zbog kojih je zahtjev korisnika za raskid Ugovora odbijen te će na računu za uslugu korisniku javne usluge obračunati ugovornu kaznu.

Ugovor prestaje važiti smrću korisnika javne usluge (fizičke osobe, fizičke osobe – vlasnika obrta) i prestankom postojanja pravne osobe brisanjem iz sudskog registra.

U slučaju prestanka važenja Ugovora zbog smrti korisnika javne usluge fizičke osobe, fizičke osobe – vlasnika obrta i prestanka postojanja pravne osobe brisanjem iz sudskog registra, pravni slijednik koji je u posjedu nekretnine ili posebnog dijela nekretnine dužan je o tome obavijestiti davatelja javne usluge najkasnije u roku od 15 dana od dana saznanja o toj okolnosti.

Davatelj javne usluge može privremeno nastaviti s pružanjem javne usluge posjedniku nekretnine ili posebnog dijela nekretnine do podnošenja Izjave (novog) vlasnika nekretnine, uz uvjet da posjednik nekretnine redovito podmiruje sve novčane obveze koje se tiču obavljanja javne usluge za predmetnu nekretninu.

**Članak 10.**

Cijena javne usluge utvrđuje se Cjenikom javne usluge koji donosi i mijenja davatelj javne usluge u skladu s odredbama Odluke i Zakona. Cijenu javne usluge utvrđuje predstavničko tijelo Grada Ozlja Odlukom.

Korisnik javne usluge je dužan plaćati davatelju javne usluge cijenu javne usluge utvrđenu Cjenikom davatelja javne usluge. Cijenu javne usluge korisnici javne usluge plaćaju na temelju računa koji im davatelj javne usluge ispostavlja jednom mjesečno.

Račun se izdaje posljednjeg radnog dana u mjesecu za tekući mjesec, a dostavlja se korisniku javne usluge najkasnije do sedmog dana sljedećeg mjeseca.

Korisnik je dužan podmiriti račun u roku dospijeća.

U slučaju zakašnjenja zaračunavaju se zakonske zatezne kamate u skladu s propisima.

**Članak 11.**

Korisnik ima pravo prigovora na ispostavljeni račun.

Prigovor se podnosi u pisanom obliku u roku od 15 dana od dana primitka računa.

Davatelj javne usluge dužan je ispitati osnovanost prigovora i dati pisani odgovor na prigovor u roku od 15 dana od dana primitka prigovora.

Prigovor korisnika ne odgađa obvezu plaćanja računa.

U slučaju kad davatelj javne usluge prihvati prigovor korisnika umanjiti će za priznati iznos račun za javnu uslugu koji slijedi nakon donošenja odluke o prihvaćanju prigovora.

**Članak 12.**

Spremnike za odlaganje otpada korisnik javne usluge u pravilu smješta na svojoj nekretnini. Iznimno, davatelj javne usluge može korisniku javne usluge, ukoliko nema prostor za držanje spremnika na svojoj nekretnini, odobriti držanje spremnika na javnoj površini sukladno Odluci.

O zahtjevu korisnika javne usluge za držanje spremnika za komunalni otpad na javnoj površini odlučuje rješenjem nadležno tijelo Grada Ozlja, uz prethodni dogovor s davateljem javne usluge.

**Članak 13.**

Spremnici za otpad u dane odvoza otpada moraju biti izneseni na javnu površinu do vremena prolaska vozila davatelja javne usluge, u suprotnom se usluga neće izvršiti niti će se naplatiti cijena odvoza za (ne)predanu količinu otpada.

Spremnike iz spremišta za otpad stambenih zgrada na javnu površinu moraju se iznijeti u vrijeme pražnjenja spremnika te nakon pražnjenja vratiti na njihovo prvobitno mjesto. Iznose se i prazne samo spremnici u kojima se nalazi otpad.

Davatelj javne usluge dužan je rukovati spremnicima za otpad na način da iste ne oštećuje, a odloženi otpad ne rasipava i ne onečišćuje okoliš. Svako onečišćenje i oštećenje uzrokovano prikupljanjem i odvozom otpada davatelj javne usluge je dužan odmah otkloniti.

Davatelj javne usluge je dužan spremnike za otpad nakon pražnjenja vratiti na mjesto s kojih ih je i preuzeo i zatvoriti poklopac.

**Članak 14.**

Korisnik javne usluge dužan je spremnike za odlaganje otpada održavati u ispravnom, čistom i funkcionalnom stanju.

Davatelj javne usluge može osigurati pranje spremnika za otpad, za korisnike u kategoriji kućanstva, potkategorija b. stambene zgrade.

Korisnik je odgovoran za svako namjerno oštećenje i nestanak spremnika koje mu je davatelj javne usluge dodijelio na korištenje bez naknade. U slučaju otuđenja i oštećenja spremnika za otpad, trošak nabave novih snosit će korisnik javne usluge putem ugovorne kazne.

U slučaju kad je to očito ili kad korisnik dokaže da je oštećenje spremnika za otpad uzrokovao davatelj javne usluge, trošak nabave nove posude snosit će davatelj javne usluge, o čemu se sastavlja zapisnik.

**Članak 15.**

Svi dogovori i pravno relevantne izjave ugovornih strana valjane su jedino ukoliko su učinjene u pisanom obliku.

U slučaju nesuglasja ili kontradiktornosti između Ugovora i ovih Općih uvjeta, vrijedit će odredbe Ugovora.

Ukoliko bilo koja odredba Ugovora i/ili Općih uvjeta jest ili postane ništavna, nevaljana ili neprovediva, to neće utjecati na ostatak Ugovora odnosno Općih uvjeta te će se ostatak Ugovora odnosno Općih uvjeta primjenjivati u najvećem mogućem opsegu dozvoljenim zakonom. U tom slučaju, ugovorne strane će bez odgode utvrditi odgovarajuću odredbu koja će zamijeniti ništavnu, nevaljanu ili neprovedivu odredbu na način da u što većoj mjeri odgovora prvotnoj namjeri ugovornih strana.

Neizvršavanje bilo kojeg prava danog ugovornoj strani na temelju Ugovora i/ili ovih Općih uvjeta neće se smatrati odricanjem ugovorne strane od tog prava. Bilo kakvo odricanje od prava danog ugovornoj strani na temelju Ugovora i/ili ovih Općih uvjeta mora biti dano izričito i u pisanom obliku.

Raskid ili prestanak Ugovora ne utječe na njegove odredbe za koje je izričito ili isključivo određeno da stupaju na snagu ili se nastavljaju primjenjivati i nakon raskida ili prestanka Ugovora.

Eventualne sporove koji nastanu u izvršavanju prava i obveza iz Ugovora davatelj javne usluge i korisnik javne usluge pokušat će riješiti sporazumno.

Na Ugovor i ove Opće uvjete primjenjuju se pozitivni propisi Republike Hrvatske te će se u skladu s time isti dokumenti i tumačiti.

**Članak 16.**

Ovi Opći uvjeti mijenjaju se na način koji je određen za njihovo donošenje.

**Članak 17.**

Ovi Opći uvjeti objavit će se u Službenom glasniku Grada Ozlja te na mrežnim stranicama davatelja usluge: Azelija eko d.o.o. na adresi www.azelija-eko.hr.